stanford-oval/wikipedia huggingface dataset:
תומאס היצלסברגר
קריירה > נבחרת לאומית

בצעירותו שיחק היצלסברגר בנבחרת גרמניה עד גיל 19 שבה כיהן כקפטן, וכן בנבחרת עד גיל 21. באוקטובר 2004 הוא זומן לראשונה על ידי יורגן קלינסמן לסגל הנבחרת הלאומית של גרמניה. הטורניר הראשון שבו השתתף עם הנבחרת היה גביע הקונפדרציות ב-2005. הוא נכלל בסגל גרמניה גם למונדיאל 2006, אך לא הצליח להפוך לשחקן הרכב תחת קלינסמן ושותף ב-11 דקות בלבד במסגרת הטורניר, במשחק על המקום השלישי נגד פורטוגל.
היצלסברגר הפך לשחקן חשוב בנבחרת גרמניה במשחקי מוקדמות יורו 2008, עם מינויו של יואכים לאב למאמן. הוא סייע לגרמניה לעלות לאליפות אירופה לאחר שכבש ארבעה שערים במוקדמות, שהיו שערי הבכורה שלו בנבחרת. הוא היה שחקן חשוב בנבחרת גם בטורניר היורו עצמו, וסייע לה להעפיל עד לגמר הטורניר. הוא אף פתח בהרכב במשחק הגמר, שבו הפסידה גרמניה לנבחרת ספרד.
היצלסברגר העפיל עם גרמניה גם למונדיאל 2010, לאחר שכבש שער אחד במסגרת משחקי המוקדמות, אך לא זומן לסגל לטורניר עצמו.
חיים אישיים

ביוני 2007 נפרד היצלסברגר מחברתו לאורך שמונה שנים, כחודש לפני תאריך חתונתם המתוכנן. ב-8 בינואר 2014 הצהיר על נטיותיו ההומוסקסואליות ברבים.
הערות שוליים

↑  Fußballer Thomas Hitzlsperger: Ein Monat vor Hochzeit: Liebes-Aus!, archive.is, ‏2012-09-13
↑  Hitzlsperger: "Ich äußere mich zu meiner Homosexualität", kicker (בגרמנית)
| נבחרת גרמניה – מונדיאל 2006 (מקום שלישי) |
| --- | --- | --- |
|  1 להמן •  2 ינסן •  3 פרידריך •  4 הות •  5 קל •  6 נובוטני •  7 שוויינשטייגר •  8 פרינגס •  9 הנקה •  10 נוויל •   11 קלוזה •  12 קאן • 13 באלאק •  14 אסמואה • 15 היצלסברגר • 16 לאם • 17 מרטסאקר • 18 בורובסקי • 19 שניידר • 20 פודולסקי • 21 מצלדר • 22 אודונקור • 23 הילדברנד • מאמן: קלינסמן |  1 להמן •  2 ינסן •  3 פרידריך •  4 הות •  5 קל •  6 נובוטני •  7 שוויינשטייגר •  8 פרינגס •  9 הנקה •  10 נוויל •   11 קלוזה •  12 קאן • 13 באלאק •  14 אסמואה • 15 היצלסברגר • 16 לאם • 17 מרטסאקר • 18 בורובסקי • 19 שניידר • 20 פודולסקי • 21 מצלדר • 22 אודונקור • 23 הילדברנד • מאמן: קלינסמן | גרמניה |
| נבחרת גרמניה – יורו 2008 |
| --- | --- | --- |
|  1 להמן •  2 ינסן •  3 פרידריך •  4 פריץ •  5 וסטרמן •  6 רולפס •  7 שוויינשטייגר •  8 פרינגס •  9 גומז •  10 נוויל •   11 קלוזה •  12 אנקה • 13 באלאק •  14 טרוחובסקי • 15 היצלספרגר • 16 לאם • 17 מרטסאקר • 18 בורובסקי • 19 אודונקור • 20 פודולסקי • 21 מצלדר • 22 קוראני • 23 אדלר • מאמן: לב |  1 להמן •  2 ינסן •  3 פרידריך •  4 פריץ •  5 וסטרמן •  6 רולפס •  7 שוויינשטייגר •  8 פרינגס •  9 גומז •  10 נוויל •   11 קלוזה •  12 אנקה • 13 באלאק •  14 טרוחובסקי • 15 היצלספרגר • 16 לאם • 17 מרטסאקר • 18 בורובסקי • 19 אודונקור • 20 פודולסקי • 21 מצלדר • 22 קוראני • 23 אדלר • מאמן: לב | גרמניה |
| --- | --- |
בקרת זהויות :  PLWABN: 9810686471005606  GND: 1046393944  ISNI: 0000 0004 2649 2082  VIAF: 306324645   WorldCat (עם VIAF): 306324645
Artcore

עטיפת האלבום
artcore הוא האלבום השני והמצליח ביותר עד כה של אמן הטראנס אבי שמיילוב (הידוע גם כאסטריקס) שיצא ב-2004. באלבום אסטריקס עושה קטעים יותר מלודיים לעומת אלבומו הקודם, Eye to Eye.
האלבום מושפע מסגנונות שונים של מוזיקה. החל מסגנונות שונים של מוזיקה אלקטרונית (טראנס פרוגרסיב בטראק underbeat ואפילו אמביינט וטריפ הופ ב-beyond the senses) ועד אפילו סגנונות אחרים לגמרי של מוזיקה (כמו רוק בטראק שהפך ללהיט on fire).
באלבום גם מופיע רמיקס של אסטריקס לטראק שמשותף שעשה עם אינפקטד מאשרום (monster).
הצלחת האלבום

לאחר הצלחת הסינגל החדשני Coolio, האלבום הגיע למעמד של אלבום זהב (מכירת של 20,000 עותקים) והפך את אסטריקס לאחד היוצרים הבולטים של הטראנס לצד גדולים אחרים כמו אינפקטד מאשרום.
האלבום גם גרם לכניסה של אסטריקס ברשימת הדי ג'יי מאג לשנת 2005 היישר למקום ה-75 והפך את אסטריקס לאחד מיוצרי הטראנס פול און המובילים בעולם.
רצועות

Poison
Monster remix
Tweaky
Techno widows
Artcore
On fire
Unferbeat
Sex style
Beyond the senses
תומאס הלמר

תומאס הלמר (בגרמנית: Thomas Helmer, נולד ב-21 באפריל 1965 בהרפורד שבגרמניה המערבית) הוא כדורגלן עבר גרמני ששיחק בעיקר בעמדות הבלם והקשר האחורי. הלמר שיחק בעיקר בבורוסיה דורטמונד ובבאיירן מינכן, וצבר מעל 400 הופעות בבונדסליגה ב-15 עונות. הלמר זכה עם נבחרת גרמניה בכדורגל בטורניר יורו 1996.
קריירת מועדונים > ארמיניה בילפלד ובורוסיה דורטמונד

הלמר שיחק כנער במועדון ספורט באד סלצופלן, ובשנת 1984, בגיל 19, עבר לשחק במועדון הבוגרים של ארמיניה בילפלד, עמה ירד ליגה בעונתו הראשונה. בעונה השנייה שיחק 35 משחקים בליגת הבונדסליגה השנייה, וצד את עיני בורוסיה דורטמונד, שם חתם בשנת 1986. הלמר שיחק 190 משחקים בדורטמונד לאורך 6 עונות, כבש 16 שערים וזכה בגביע אחד.
קריירת מועדונים > באיירן מינכן

בקיץ 1992 הצטרף הלמר לבאיירן מינכן בנסיבות שנויות במחלוקת. בורוסיה דורטמונד לא רצתה למכור אותו ליריבה ישירה בבונדסליגה, ומכרה אותו לאולימפיק ליון מהליגה הצרפתית. כעבור שלושה חודשים, ליון מכרה את הלמר לבאיירן מינכן תמורת 7.5 מיליון מארק גרמני, סכום שנחשב אז לשיא במועדון הבווארי עבור העברה. הדבר יצר הד משמעותי וזעם כלפי הלמר, עד כדי איום של מאמן נבחרת גרמניה, ברטי פוגטס, לנפות את הלמר מהסגל ליורו 1992, על מנת לא ליצור אווירה עוינת בחדר ההלבשה בין שחקני בורוסיה דורטמונד ובאיירן מינכן. בסופו של דבר, הלמר שיחק ביורו 1992.
הלמר הצליח בצורה משמעותית בבאיירן מינכן, והיה חלק מחוליית הגנה שכללה את לותר מתאוס, מרקוס באבל ואולף תון. הלמר זכה עם באיירן מינכן בשלוש אליפויות, גביע מקומי אחד, שני סופר קאפ, וזכייה בגביע אופ"א בשנת 1996, לאחר ניצחון במפגש כפול בגמר מול בורדו, בו כבש שער. בשנת 1997 מונה לקפטן הקבוצה, עד לעזיבתו בתום עונת 1999, לאחר הפסד בגמר ליגת האלופות למנצ'סטר יונייטד משני שערים בתוספת הזמן. הלמר הופיע 191 פעמים במדי באיירן מינכן, והבקיע 24 שערים.
קריירת מועדונים > סנדרלנד והרטה ברלין

הלמר, שסיים את חוזהו בבאיירן מינכן, קיבל הצעות מקבוצות רבות כמו ליברפול, אך בחר בסנדרלנד, העולה החדשה לפרמייר ליג, שם סבל מפציעות ומיעט לשחק, והושאל להרטה ברלין, עמה שיחק בליגת האלופות. כשחזר מההשאלה לסנדרלנד, המאמן פיטר רייד החליט לוותר על שירותיו עקב ריבוי הפציעות. עם השחרור מסנדרלנד, פרש הלמר ממשחק פעיל בשנת 2000.
קריירה בינלאומית

הלמר היה שותף להגעה של נבחרת גרמניה בכדורגל לגמר יורו 1992, בו הפסידה לדנמרק. הלמר לקח חלק גם במונדיאל 1994 ובמונדיאל 1998, בהם הודחה גרמניה ברבע הגמר, והיה שותף מלא לזכייה של נבחרת גרמניה ביורו 1996. לאחר ההדחה של גרמניה ממונדיאל 1998, פרש הלמר מהנבחרת, עם 68 הופעות וחמישה שערים.
תארים

עם בורוסיה דורטמונד:
הגביע הגרמני: 1988/89
עם באיירן מינכן:
אליפות הבונדסליגה (3): 1993/94, 1996/97, 1998/99
הגביע הגרמני: 1997/98
גביע הליגה הגרמנית (2): 1997, 1998
גביע אופ"א: 1995/96
עם נבחרת גרמניה:
יורו 1996
גביע U.S: 1993
10

ערך זה עוסק בשנת 10 לספירה. אם התכוונתם למשמעות אחרת, ראו .
שנת 10 היא השנה העשירית במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 10 ניתן לה בדיעבד.
כל התאריכים שלהלן הם לפי הלוח היוליאני.
אירועים

הפרובינקיה איליריקום מחולקת לפאנוניה ודלמטיה
נולדו

הרון מאלכסנדריה, ממציא, מהנדס, מתמטיקאי ופיזיקאי רומי
ראו גם

ילידי 10‎
נפטרים ב-10‎
1-פרופנול

| --- | --- |

 
 שם סיסטמטי:  Propan-1-ol
 שמות נוספים:  1-פרופנול, n-Propanol
 כתיב כימי:  C₃H₈O 
 מסה מולרית:  60.1 גרם/מול
 מראה:  נוזל שקוף
 מספר CAS:  67-63-0
 צפיפות:  0.8034(ב 20 °C) גרם/סמ"ק
 מצב צבירה:  נוזל
 מסיסות:  מסיס במים
 טמפרטורת היתוך:  126- °C   -147.15 K
 טמפרטורת רתיחה:  97 °C   370.15 K
 מקדם שבירה:  1.387
 נקודת הבזק:  22 °C   295.15 K
 נקודת התלקחות:  371 °C   644.15 K
 NFPA 704:       3 ‏ 1 0 
 
1-פרופנול (1-propanol) הנקרא גם n-פרופנול (n-Propanol), הוא תרכובת כימית דליקה, חסרת צבע. נוסחתו הכימית היא: C3H7OH. זהו כוהל ראשוני (כוהל בו קשור הפחמן הכוהלי לאטום פחמן אחד כלומר בסוף השרשרת) ואיזומר מבני של איזופרופנול. שימושו העיקרי הוא כממס.
כימיה

ככל כוהל ראשוני פרופנול יכול להפוך לאלקיל-הליד, כך למשל תגובה עם זרחן אדום ויוד נותנת פרופיל יודיד (אנ') בניצולת של 80%.
אסטריפיקציה: תגובה קטליטית עם חומצה אצטית בנוכחות H2SO4 נותנת פרופיל אצטט (אנ'), והרתחה עם חומצה פורמית נותנת פרופיל פורמט.
חמצון: בתגובה עם די-כרומט הנתרן (אנ') (Na2Cr2O7) וחומצה גופרתית (H2SO4) מתקבל האלדהיד פרופנאל בניצולת של 36%, וחמצון בחומצה די-כרומית (H2Cr2O7) נותן חומצה פרופיונית.
הפקה

1-פרופנול מתקבל מכמה חומצות אמינו כאשר דגנים או תפוחי אדמה מותססים להפקת אתנול.
בתעשייה מופק החומר על ידי הידרוגנציה של פרופיל אלדהיד המופק בעצמו מתגובה של אתילן עם פחמן חד-חמצני ומימן.
הפקת פרופילן אלדהיד  H_{2}C=CH_{2}+CO+H_{2}\Rightarrow CH_{3}CH_{2}CH=O.
הידרוגנציה לקבלת פרופנול  CH_{3}CH_{2}CH=O+H_{2}\Rightarrow CH_{3}CH_{2}CH_{2}OH.
בטיחות

1 פרופנול דומה לאתנול בהשפעתו על גוף האדם אך השפעתו חזקה פי 2–4 והוא משכר. LD50 בבליעה שנמדד בחולדות 1870 מ"ג לק"ג משקל גוף בהשוואה ל 7060 מ"ג לק"ג עבור אתנול. בגוף הופך החומר לחומצה פרופנואית.
ראו גם

איזופרופנול
אתנול
תגובות כימיות של 1-פרופנול
1887 בארצות הברית

| 0 | 1 | 2 | 3 |
| --- | --- | --- | --- |
| «««  1886   1885  1884 |  דגל ארצות הברית | 1887  בארצות הברית |  »»»  1888   1889   1890 |
כל ערכי השנים בארצות הברית • אירועים בולטים בעולם ב-1887 פורטל ארצות הברית • לוח שנה של שנת 1887
1887 בארצות הברית הייתה השנה בה חגגה ארצות הברית 111 שנה מיום היווסדה.
הנהגה

הנשיא: גרובר קליבלנד (המפלגה הדמוקרטית)
סגן הנשיא: התפקיד לא אויש
אירועים בולטים

2 בפברואר – ברובע פאנקסוטווני שבפנסילבניה נחגג יום המרמיטה הראשון
8 ביוני – הרמן הולרית' רושם פטנט על מכונת החישוב מבוססת כרטיסים מנוקבים
9 בנובמבר – ארצות הברית מקבלת חזקה על פרל הארבור בהוואי
נולדו

28 בינואר – ארתור רובינשטיין, פסנתרן (נפטר ב-1982)
22 במרץ – צ'יקו מרקס, קומיקאי אמריקאי, מחברי האחים מרקס (נפטר ב-1961)
13 בספטמבר – תאודור רוזוולט, הבן - גנרל שעוטר במדליית הכבוד של הקונגרס על פעולתו ביום הפלישה לנורמנדי (נפטר ב-1944)
נפטרו

פרק זה לוקה בחסר. אנא תרמו לוויקיפדיה ו.
23 באוקטובר – אליהוא וושבורן, פוליטיקאי אמריקני (נולד ב-1816)
19 בנובמבר – אמה לזרוס, משוררת יהודיה אמריקנית (נולדה ב-1849)
אמה לזרוס
1886 בארצות הברית

| 0 | 1 | 2 | 3 |
| --- | --- | --- | --- |
| «««  1885   1884  1883 |  דגל ארצות הברית | 1886  בארצות הברית |  »»»  1887   1888   1889 |
כל ערכי השנים בארצות הברית • אירועים בולטים בעולם ב-1886 פורטל ארצות הברית • לוח שנה של שנת 1886
1886 בארצות הברית הייתה השנה בה חגגה ארצות הברית 110 שנה מיום היווסדה.
הנהגה

הנשיא: גרובר קליבלנד (המפלגה הדמוקרטית)
סגן הנשיא: התפקיד לא אויש
אירועים בולטים

23 בפברואר – צ'ארלס מרטין הול מצליח, לאחר שנים של ניסיונות, לייצר אלומיניום.
17 במרץ – טבח קארולטון: 20 אפרו-אמריקאים נרצחים במיסיסיפי.
1 במאי – נפתחת שביתה כללית של האיגודים המקצועיים בארצות הברית בתביעה למעבר לשמונה שעות עבודה ביום. חג הפועלים באחד במאי נקבע לציון שביתה זו.
8 במאי – הרוקח ד"ר ג'ון פמברטון ממציא את המשקה המוגז שלימים ייקרא "קוקה-קולה".
29 במאי – משקה הקוקה-קולה משווק לראשונה
2 ביוני – נשיא ארצות הברית גרובר קליבלנד מתחתן עם פרנסס פולסום בבית הלבן והופך בכך לנשיא האמריקני הראשון שמתחתן בבית הלבן. באותה העת פולסום הייתה צעירה מקליבלנד ב-27 שנים.
20 באוגוסט – הוריקן מחריב את העיר אינדיאנולה שבטקסס.
31 באוגוסט – כמאה איש נהרגים וכ-40,000 אנשים נותרים ללא קורת גג ברעידת אדמה בצ'ארלסטון שבדרום קרוליינה, ארצות הברית
4 בספטמבר – מלחמות האינדיאנים בארצות הברית: לאחר קרוב ל-30 שנות לחימה, נכנע ג'רונימו, מנהיג שבט האפאצ'י, לגנרל נלסון מיילס ב"סקלטון קניון" (קניון השלדים) שבאריזונה
28 באוקטובר – נחנך פסל החירות
נולדו

4 בפברואר – אדוארד שלדון, מחזאי אמריקאי (נפטר ב-1946)
8 במרץ – אדוארד קלווין קנדל, כימאי אמריקאי, חתן פרס נובל לפיזיולוגיה ורפואה (נפטר ב-1972)
1 במאי – בנג'מין אנדרסון, כלכלן אמריקאי (נפטר ב-1949)
26 במאי – אל ג'ולסון, בדרן אמריקני (נפטר ב-1950)
נפטרו

פרק זה לוקה בחסר. אנא תרמו לוויקיפדיה ו.
27 באפריל – הנרי הובסון ריצ'רדסון, אדריכל אמריקאי בולט (נולד ב-1838)
15 במאי – אמילי דיקנסון, משוררת אמריקאית (נולדה ב-1830)
17 במאי – ג'ון דיר, ממציא אמריקאי (נולד ב-1804)
18 בנובמבר – צ'סטר ארתור, הנשיא ה-21 של ארצות הברית (נולד ב-1829)
28 באוקטובר: נחנך פסל החירות
צ'סטר ארתור
1969 בארצות הברית

| 0 | 1 | 2 | 3 |
| --- | --- | --- | --- |
| «««  1968   1967  1966 |  דגל ארצות הברית | 1969  בארצות הברית |  »»»  1970   1971   1972 |
כל ערכי השנים בארצות הברית • אירועים בולטים בעולם ב-1969 פורטל ארצות הברית • לוח שנה של שנת 1969
1969 בארצות הברית הייתה השנה בה חגגה ארצות הברית 193 שנה מיום היווסדה.
הנהגה

הנשיא: לינדון ג'ונסון (המפלגה הדמוקרטית) עד 20 בינואר, ריצ'רד ניקסון (המפלגה הרפובליקנית)
סגן הנשיא: יוברט האמפרי (המפלגה הדמוקרטית) עד 20 בינואר, ספירו אגניו (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
20 בינואר – ריצ'רד ניקסון מושבע לנשיאות ארצות הברית.
23 באפריל – סירחאן סירחאן נדון למוות באשמת רצח הסנטור רוברט קנדי (גזר הדין הומר אחר כך למאסר עולם)
26 במאי – תוכנית אפולו, אפולו 10 שבה לכדור הארץ אחרי מסע מוצלח של 8 ימים בחלל שהיה מבחן אחרון לפני הנחיתה הראשונה על הירח.
27 ביוני – מהומות סטונוול מסמנות את תחילתה של תנועת שוויון הזכויות להומוסקסואלים בארצות הברית
20 ביולי – תוכנית אפולו: בשעה 8:17 בערב, לפי שעון הזמן העולמי, החללית אפולו 11 נוחתת על הירח.
21 ביולי – בשעה 2:56 בלילה, לפי שעון הזמן העולמי, מול מצלמת טלוויזיה ששידרה את התמונות ברחבי העולם באותה העת בשידור חי, ניל ארמסטרונג ירד בסולם מן המודול, ועם רגל אחת מונחת על קרקע הירח הכריז: "צעד קטן לאדם, צעד גדול לאנושות".
24 ביולי – תוכנית אפולו: החללית אפולו 11 נוחתת בשלום באוקיינוס השקט
25 ביולי – מלחמת וייטנאם: נשיא ארצות הברית ריצ'רד ניקסון מכריז על "דוקטרינת ניקסון" לפיה ארצות הברית מצפה מבנות בריתה האסייתיות לדאוג להגנתן. זו הייתה תחילת שלב ה"וייטנאמיזציה" של המלחמה.
15 באוגוסט – 18 באוגוסט - פסטיבל וודסטוק
10 בנובמבר – שידור ראשון בארצות הברית של תוכנית הילדים רחוב סומסום.
12 בנובמבר – מלחמת וייטנאם: העיתונאי החוקר העצמאי סימור הרש חושף את טבח מי לאי
14 בנובמבר – תוכנית אפולו: נאס"א משגרת את אפולו 12, החללית המאוישת השנייה אל הירח
15 בנובמבר – המלחמה הקרה: הצוללת הרוסית K-19  מתנגשת עם הצוללת של ארצות הברית USS Gato
19 בנובמבר – אפולו 12 נוחתת על הירח והאסטרונאוטים פיט קונראד ואלן בין שוהים שם 32 שעות, ויוצאים לשני מסעות בירח
24 בנובמבר – תוכנית אפולו: אפולו 12 נוחתת באוקיינוס השקט לאחר ששבה ממשימתה בת עשרת הימים לירח
6 בדצמבר – פסטיבל אלטמונט, אשר המאורעות האלימים בו שהגיעו עד לרצח אחד מהצופים סימן את סוף עידן התמימות של שנות ה-60
20 בינואר - ריצ'רד ניקסון מושבע לנשיאות ארצות הברית
16 ביולי-24 ביולי: אפולו 11, המשימה המאוישת החמישית בתוכנית אפולו אשר במהלכה נחת האדם הראשון על הירח
21 ביולי: ניל ארמסטרונג יורד לקרקע הירח בפעם הראשונה בהיסטוריה
15 באוגוסט-18 באוגוסט - פסטיבל וודסטוק
14 בנובמבר-24 בנובמבר: אפולו 12, המשימה המאוישת ה־6 מתוך 11 בתוכנית אפולו להנחתת אדם על הירח.
נולדו

5 בינואר – מרילין מנסון, מוזיקאי אמריקאי
5 בפברואר – בובי בראון, זמר אמריקאי
6 בינואר – נורמן רידוס, שחקן אמריקאי
14 בינואר – דייב גרוהל, מוזיקאי, מתופף להקת נירוונה
14 בינואר – ג'ייסון בייטמן, שחקן אמריקאי
3 בפברואר – בו ביידן, עורך דין ופוליטיקאי; בנו של נשיא ארצות הברית ג'ו ביידן (1969–2015)
11 בפברואר – ג'ניפר אניסטון, שחקנית טלוויזיה וקולנוע אמריקאית
27 במרץ – מריה קארי, זמרת אמריקאית
6 באפריל – פול ראד, שחקן אמריקאי-יהודי
19 באפריל – סוזן פולגאר, שחמטאית יהודיה אמריקאית
25 באפריל – רנה זלווגר, שחקנית ומפיקת קולנוע אמריקאית
25 במאי – אן הייש, שחקנית קולנוע אמריקאית (נפטרה ב-2022)
11 ביוני – פיטר דינקלג', שחקן אמריקאי
15 ביוני – אייס קיוב, ראפר ושחקן אמריקאי
13 ביולי – קן ג'ונג, שחקן וקומיקאי אמריקאי
24 ביולי – ג'ניפר לופז, שחקנית וזמרת אמריקאית
18 באוגוסט – אדוארד נורטון, שחקן קולנוע אמריקאי
18 באוגוסט – כריסטיאן סלייטר, שחקן קולנוע אמריקאי
19 באוגוסט – מת'יו פרי, שחקן קולנוע וטלוויזיה
19 באוגוסט – נייט דוג, ראפר אמריקני (נפטר ב-2011)
27 באוגוסט – צ'נדרה וילסון, שחקנית אמריקאית
28 באוגוסט – ג'ק בלאק, שחקן קולנוע ומוזיקאי אמריקאי
13 בספטמבר – טיילר פרי, שחקן ומפיק אמריקאי
3 באוקטובר – גוון סטפאני, זמרת אמריקאית
4 בנובמבר – מתיו מקונוהיי, שחקן אמריקאי
4 בנובמבר – שון קומבס, ראפר אמריקאי
10 בנובמבר – אלן פומפאו, שחקנית אמריקאית
4 בדצמבר – ג'יי זי, זמר ומפיק מוזיקלי אמריקני
נפטרו

4 בינואר – פול צ'יימברס, אחד הקונטרבסיסטים הבולטים ביותר בג'אז (נולד ב-1935)
29 בינואר – אלן דאלס, איש מודיעין אמריקאי (נולד ב-1893)
28 במרץ – דווייט אייזנהאואר, הנשיא ה-34 של ארצות הברית (נולד ב-1890)
22 ביוני – ג'ודי גרלנד, שחקנית קולנוע אמריקאית (נולדה ב-1922)
3 ביולי – בריאן ג'ונס, גיטריסט ומייסד להקת הרוק הרולינג סטונז (נולד ב-1942)
9 באוגוסט – שרון טייט, שחקנית קולנוע אמריקאית (נרצחה) (נולדה ב-1943)
31 באוגוסט – רוקי מרציאנו, מתאגרף אמריקאי ממוצא איטלקי (נולד ב-1923)
דווייט אייזנהאואר
Cartosat

תיאור לוויין מדגם Cartosat-3
.
Cartosat היא סדרת לווייני צילום שהיא חלק של תוכנית חישה מרחוק ההודית. הצילומים שמתקבלים מנוצלים לצרכים שונים, כולל צרכים צבאיים. הלוויין הראשון שוגר בשנת 2005.
היסטוריה

הלוויין הראשון Cartosat-1 שוגר בשנת 2005. הוא היה מכסה את כל שטח של כדור הארץ ב-1867 מסלולים תוך 125 ימים. הוא נבנה על ידי צוות של הארגון ההודי לחקר החלל. על הלוויין הותקנו מספר מצלמות עם רגישות עד 2.5 מטר. הלוויין פעל עד לשנת 2019.
בשנת 2007 שוגר לוויין ראשון של הדור השני Cartosat-2 שמצלמות שלו היו בעלי רגישות של פחות ממטר. הוא נוצל לצורכי מיפוי שונות.
בשנת 2013 שוגר לוויין ראשון מהדור השלישי - Cartosat-3. הוא מצויד במצלמות בעלי רגישות עד 0.25 מטר. כמו הלוויינים הקודמים הוא נבנה על ידי צוות של הארגון ההודי לחקר החלל.
כל הלוויינים שוגרו ממרכז החלל סאטיש דאוון בעזרת משגר מדגם PSLV.
רשימת לוויינים פעילים

כל הלוויינים שוגרו ממרכז החלל סאטיש דאוון.
הרשימה כוללת לוויים פעילים נכון לאוגוסט 2023.
| 0 | 1 | 2 | 3 |
| --- | --- | --- | --- |
| תאריך שיגור | לוויין | משקל, ק"ג | הערות |
| 28 באפריל 2008 | Cartosat-2A  | 690 |  |
| 12 ביולי 2010 | Cartosat-2B  | 694 |  |
| 22 ביוני 2016 | Cartosat-2C  | 728 | בעל רגישות 0.6 מ' |
| 15 בפברואר 2017 | Cartosat-2D  | 714 |  |
| 23 ביוני 2017 | Cartosat-2E  | 712 |  |
| 27 בנובמבר 2019 | Cartosat-3  | 1,625 | רגישות 0.25 מ' |
1.22.03.Acoustic

1.22.03.Acoustic הוא מיני-אלבום של להקת הפופ האמריקאית Maroon 5 שיצא לאור ב-29 ביוני 2004 והוקלט כשנה וחצי לפני כן, ב-22 בינואר 2003 (בדומה לשם המיני-אלבום) בהופעה באולפן ההקלטות דה היט פקטורי, ניו-יורק.
המיני-אלבום מכיל גרסאות אקוסטיות לשירי הלהקה מתוך אלבום הבכורה של הלהקה- Songs About Jane ושתי גרסאות כיסוי- "If I Fell" מאת להקת The Beatles ו-"Highway to Hell" מאת להקת AC/DC.
גרסת הכיסוי לשיר "Highway to Hell" הוקלטה במקור בהופעה בהמבורג, גרמניה. בביצוע שיר זה, סולן הלהקה, אדם לוין ומתופף הלהקה (דאז), ריאן דוסיק החליפו תפקידים- דוסיק היה בתפקידי הזמרה וגיטרת הקצב, ולוין היה בתפקיד התופים.
קבלת פנים

המיני-אלבום קיבל ביקורות מעורבות. מגזין Entertainment Weekly העניק ללהקה ציון C ואמרו כי חברי הלהקה מחזקים את המוניטין שלהם כמלכי סוגת הפופ, אך עם זאת ביקר את קולו של לוין, אשר נשמע צורם בהקלטות.
רשימת השמעה

| מס' | שם | כותב(ים) | משך |
| --- | --- | --- | --- |
| 1. | This Love  | אדם לוין וג'סי קרמייקל | 4:15 |
| 2. | Sunday Morning  | לוין וקרמייקל | 4:14 |
| 3. | She Will Be Loved  | לוין וג'יימס ולנטיין | 4:34 |
| 4. | Harder to Breathe  | לוין וקרמייקל | 3:09 |
| 5. | The Sun  | לוין | 5:18 |
| 6. | If I Fell (גרסת כיסוי ל-The Beatles)   | ג'ון לנון ופול מקרטני | 3:23 |
| 7. | Highway to Hell (גרסת כיסוי ל-AC/DC)   | בון סקוט, אנגוס יאנג ומלקולם יאנג | 4:30 |
| משך כולל: | משך כולל: | משך כולל: | 29:28 |
מיקומי שיא

|   ‏‏‏  1> 22.03.Acoustic.מדינה |   ‏‏‏  1> 22.03.Acoustic.מצעד |   ‏‏‏  1> 22.03.Acoustic.מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 55 |
|  אוסטרליה | מצעד האלבומים האוסטרלי | 61 |
|  איטליה | מצעד האלבומים האיטלקי | 65 |
|  אירלנד | מצעד האלבומים האירי | 64 |
|  ארצות הברית | בילבורד 200 | 42 |
|  הממלכה המאוחדת | מצעד האלבומים הבריטי | 58 |
|  שווייץ | המצעד השווייצרי | 66 |
תארים

| ארגון | תואר | רכישות |
| --- | --- | --- |
| איגוד תעשיית ההקלטות האמריקאי | זהב | 500,000 |
| איגוד תעשיית ההקלטות הבריטי | זהב | 100,000 |
משתתפים

אדם לוין - זמרה מובילה, גיטרת קצב, גיטרה מובילה ותופים
ג'סי קרמייקל - קלידים, זמרה מלווה וגיטרת קצב
מיקי מאדן - בס
ריאן דוסיק - תופים, כלי הקשה, זמרה מלווה, זמרה מובילה וגיטרת קצב
ג'יימס ולנטיין - גיטרה מובילה וגיטרת קצב
1879 בארצות הברית

| 0 | 1 | 2 | 3 |
| --- | --- | --- | --- |
| «««  1878   1877  1876 |  דגל ארצות הברית | 1879  בארצות הברית |  »»»  1880   1881   1882 |
כל ערכי השנים בארצות הברית • אירועים בולטים בעולם ב-1879 פורטל ארצות הברית • לוח שנה של שנת 1879
1879 בארצות הברית הייתה השנה בה חגגה ארצות הברית 103 שנה מיום היווסדה.
הנהגה

הנשיא: רתרפורד הייז (המפלגה הרפובליקנית)
סגן הנשיא: ויליאם א. וילר (המפלגה הרפובליקנית)
אירועים בולטים

27 בפברואר – מדענים אמריקאים מגלים את הסכרין
25 בספטמבר – שרפה שפורצת בדדווד שבדרום דקוטה מחריבה 300 מבנים ומותריה 200 בני אדם ללא קורת גג.
22 באוקטובר – תומאס אדיסון מצליח לראשונה לגרום לנורה החשמלית לפעול (הנורה פעלה במשך 13 וחצי שעות רצופות).
31 בדצמבר – תומאס אדיסון מציג לראשונה את הנורה החשמלית
נולדו

3 בינואר – גרייס קולידג', אשתו של נשיא ארצות הברית קלווין קולידג' והגברת הראשונה של ארצות הברית במהלך כהונתו (נפטרה ב-1957)
2 במאי – ג'יימס פרנסיס ברנס, פוליטיקאי אמריקאי (נפטר ב-1972)
28 בדצמבר – בילי מיטשל, גנרל בשירות האוויר של צבא ארצות הברית, מהוגי רעיון הכוח האווירי. (נפטר ב-1936).
נפטרו

פרק זה לוקה בחסר. אנא תרמו לוויקיפדיה ו.
הנורה החשמלית שהוצגה על ידי תומאס אלווה אדיסון ב-31 בדצמבר 1879
1885 בארצות הברית

| 0 | 1 | 2 | 3 |
| --- | --- | --- | --- |
| «««  1884   1883  1882 |  דגל ארצות הברית | 1885  בארצות הברית |  »»»  1886   1887   1888 |
כל ערכי השנים בארצות הברית • אירועים בולטים בעולם ב-1885 פורטל ארצות הברית • לוח שנה של שנת 1885
1885 בארצות הברית הייתה השנה בה חגגה ארצות הברית 109 שנה מיום היווסדה.
הנהגה

הנשיא: צ'סטר ארתור (המפלגה הרפובליקנית) עד 4 במרץ, גרובר קליבלנד (המפלגה הדמוקרטית)
סגן הנשיא: התפקיד לא אויש עד 4 במרץ, תומאס הנדריקס (המפלגה הדמוקרטית) עד 25 בנובמבר, התפקיד לא אויש מ-25 בנובמבר
אירועים בולטים

4 בינואר – ניתוח כריתת התוספתן המוצלח הראשון בעולם מבוצע על ידי ד"ר ויליאם גראנט
18 בפברואר – הספר הרפתקאות האקלברי פין של מארק טוויין יוצא לאור
21 בפברואר – נחנכת אנדרטת וושינגטון
4 במרץ – גרובר קליבלנד מושבע כנשיא ארצות הברית
17 ביוני – פסל החירות מגיע לנמל ניו יורק
6 ביולי – לואי פסטר מנסה בהצלחה את החיסון נגד כלבת
2 בספטמבר – הטבח ברוק ספרינגס: ברוק ספרינגס שבוויומינג, בארצות הברית, תוקפים 150 כורים ממוצא אירופי את עמיתיהם הסינים. 28 כורים סינים נהרגו, 15 נפצעו, ומאות ברחו מן העיירה.
25 בנובמבר – סגן נשיא תומאס הנדריקס נפטר.
אירועים בולטים > תאריך מדויק לא ידוע

גורד השחקים הראשון בעולם (בניין ביטוח הבית) נבנה בשיקגו במהלך 1885 (10 קומות).
4 במרץ: גרובר קליבלנד מושבע כנשיא ארצות הברית
2 בספטמבר: הטבח ברוק ספרינגס: ברוק ספרינגס שבוויומינג, בארצות הברית, תוקפים 150 כורים ממוצא אירופי את עמיתיהם הסינים. 28 כורים סינים נהרגו, 15 נפצעו, ומאות ברחו מן העיירה.
גורד השחקים הראשון בעולם (בניין ביטוח הבית) נבנה בשיקגו
נולדו

7 בפברואר – סינקלר לואיס, עיתונאי, סופר ומחזאי אמריקאי (נפטר ב-1951)
24 בפברואר – צ'סטר נימיץ, מפקד הצי האמריקני באוקיינוס השקט בעת מלחמת העולם השנייה (נפטר ב-1966)
9 ביוני – ג'ון אדנזור ליטלווד, מתמטיקאי (נפטר ב-1977)
8 ביולי – ארנסט בלוך, פילוסוף (נפטר ב-1977)
11 בנובמבר – ג'ורג' פטון, גנרל אמריקני (נפטר ב-1945)
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
13 בינואר – סקיילר קולפקס, סגן נשיא ארצות הברית ויו"ר בית הנבחרים (נולד ב-1823)
4 במאי – אירווין מקדואל, גנרל בצבא האיחוד במלחמת האזרחים (נולד ב-1818)
13 בינואר – סקיילר קולפקס, סגן נשיא ארצות הברית ויו"ר בית הנבחרים (נולד ב-1823)
20 במאי – פרדריק פרלינגהויסן, מזכיר המדינה של ארצות הברית (נולד ב-1817)
23 ביולי – יוליסס ס. גרנט, גנרל, הנשיא ה-18 של ארצות הברית (נולד ב-1822)
29 באוקטובר – ג'ורג' מקללן, גנרל, מועמד המפלגה הדמוקרטית בבחירות לנשיאות ארצות הברית ב-1864 (נולד ב-1826)
25 בנובמבר – תומאס הנדריקס, סגן נשיא ארצות הברית תחת הנשיא גרובר קליבלנד (נולד ב-1819)
יוליסס ס. גרנט
Artist Collection: Toni Braxton

Artist Collection: Toni Braxton (בעברית: אוסף האמנים: טוני ברקסטון) הוא אלבום הלהיטים השלישי של הזמרת האמריקאית טוני ברקסטון אשר הופץ ב-12 באוקטובר 2004 BMG Heritage Records בדרום אמריקה בלבד.
באלבום הלהיטים נכללים מיטב להיטיה של ברקסטון שיצאו משנת 1992 ועד שנת 2003.
רקע

האלבום הופץ באותו היום בו הופץ אלבום הלהיטים השני שלה Platinum & Gold Collection. בשונה משני אלבומי הלהיטים הקודמים שלה, האלבום מכיל בנוסף ללהיטים בולטים מהקריירה שלה גם שירים שלא יצאו כסינגלים בכלל משלושת אלבומיה האחרונים.